b'\n_START_ARTICLE_\nJonathan dos Santos\n_START_SECTION_\nCarrera juvenil\n_START_PARAGRAPH_\nDos Santos va ser fitxat pel FC Barcelona juntament amb el seu germ\xc3\xa0 quan van jugar amb el CF Monterrey en un torneig a Fran\xc3\xa7a._NEWLINE_Va comen\xc3\xa7ar amb l\'Infantil B, i va cr\xc3\xa9ixer pujant de categoria del club blaugrana: Infantil A, el Cadet B, Cadet A i el Juvenil B._NEWLINE_Al final de la temporada 2004-2005, va ser un dels jugadors joves que apareixen dient "recorda el meu nom" a l\'anunci "s\'acaba la lliga, comen\xc3\xa7a una era"._NEWLINE_La temporada 2008-09, va ser al Juvenil A, on va ser capit\xc3\xa0 de l\'equip. A la mateixa temporada, va aconseguir el passaport espanyol, cosa que el permetia jugar com a comunitari amb el primer equip._NEWLINE_L\'estiu del 2009, l\'entrenador del Barcelona Atl\xc3\xa8tic, Luis Enrique el va triar per formar part del segon equip. Em comptes d\'anar al segon equip, l\'entrenador del primer equip Josep Guardiola i Sala, el va cridar per jugar la pretemporada a Anglaterra i la gira pels Estats Units amb el primer equip._NEWLINE_El 15 d\'agost de 2009, en Jonathan va ser convocat pel seu primer partit oficial amb el primer equip: la Supercopa d\'Espanya, contra l\'Athletic Club, encara que al final, va ser descartat i va veure el partit com a espectador._NEWLINE_Dos Santos va debutar amb el Barcelona Atl\xc3\xa8tic el 5 de setembre contra el Mallorca B. El partit, va acabar en empat (1\xe2\x80\x931)._NEWLINE_Dos Santos va fer el seu debut oficial amb el primer equip del FC Barcelona el 28 d\'octubre de 2009 subsituint a Seydou Keita el minut 80 en un partit de la Copa del Rei contra la Cultural Leonesa. El partit va acabar 2\xe2\x80\x930 a favor del Barcelona._NEWLINE_El juliol de 2014 el Bar\xc3\xa7a va traspassar el jugador al Vila-real CF, per una quantitat que podria arribar als 2 milions d\'euros, entre fixes i variables. A l\'equip castellonenc, s\'hi troba el seu germ\xc3\xa0 gran Giovani dos Santos.\n_START_SECTION_\nCarrera internacional\n_START_PARAGRAPH_\nVa ser cridat per Javier Aguirre per la selecci\xc3\xb3 de M\xc3\xa8xic el 22 de setembre de 2009, per disputar un partit amist\xc3\xb3s contra la selecci\xc3\xb3 de Col\xc3\xb2mbia, que va tenir lloc el 30 de setembre. En aquest partit, dos Santos va ser de l\'equip titular, i va ser substitu\xc3\xaft el minut 72 per Patricio Araujo. Col\xc3\xb2mbia va guanyar l\'enfrontament 2\xe2\x80\x931.'